*1. REBALANS FINANCIJSKOG PLANA SPECIJALNE BOLNICE ZA ORTOPEDIJU ZA 2024. GODINU*

**Obrazloženje općeg dijela 1. REBALANSA financijskog plana i obrazloženje posebnog dijela rebalansa financijskog plana**

**SPECIJALNA BOLNICA ZA ORTOPEDIJU, BIOGRAD NA MORU**

**ZADARSKA 62**

**16.05.2024**

**Opće odredbe**

Temeljem članaka 45. i 46. Zakona o proračunu, propisana je mogućnost donošenja Izmjena i dopuna proračuna i financijskih planova pri čemu je bitno napomenuti da se mijenja isključivo usvojeni plan za tekuću proračunsku godinu, Izmjenama i dopunama financijskog plana ne mogu se umanjiti rashodi i izdaci ispod razine izvršenja i obveza preuzetih po investicijskim projektima i ispod razine već preuzetih višegodišnjih obveza, vlastiti i namjenski prihodi i primici ostvareni te rashodi i izdaci izvršeni iznad iznosa utvrđenih u proračunu moraju se planirati minimalno na razini ostvarenog odnosno izvršenog, zadržava istovjetni postupak donošenja kao i u slučaju donošenja Proračuna, stavke se donose na razini skupine ekonomske klasifikacije, te se mijenja opći i posebni dio proračuna/financijskog plana te sadržaj obrazloženja općeg i posebnog dijela.

Zakonom o proračunu (Narodne novine, br. 87/08, 136/12, 15/15, 144/22), člankom 36. proračunski korisnici su dužni izraditi obrazloženje prijedloga financijskog plana koji se sastoji od ***Obrazloženja općeg dijela financijskog plana*** (obrazloženja prihoda i rashoda, primitaka i izdataka te obrazloženje prenesenog manjka odnosno viška financijskog plana) i ***Obrazloženje posebnog dijela financijskog plana*** (obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada).



Specijalna bolnica za ortopediju Biograd na Moru obavlja dio zdravstvene djelatnosti Zadarske županije i posluje samostalno kao zdravstvena ustanova. Prema Mreži javne zdravstvene službe (»Narodne novine«, broj 101/2012 i 31/2013) dio je javnog zdravstvenog sustava Republike Hrvatske. Bolnica obavlja specijalističko–konzilijarnu i bolničku djelatnost na sekundarnoj razini zdravstvene djelatnosti, a prema aktualnom upisu u Registar ustanova pri Trgovačkom sudu u Zadru (MBS: 060159858) obavlja zdravstvenu djelatnost specijalne bolnice i to:

1. dijagnosticiranje, liječenje i medicinsku rehabilitaciju, zdravstvenu njegu te boravak i prehranu, ortopedskih i traumatoloških bolesnika, koji se liječe fizikalnom medicinom i rehabilitacijom i bolesnika kojima je potrebno produženo ili dugotrajno liječenje i palijativna skrb,
2. specijalističko-konzilijarnu zdravstvenu zaštitu sa specijalističkom dijagnostikom i dnevnom bolnicom,
3. pružanje zdravstvenih usluga u turizmu u skladu s posebnim propisima,

Bolnica prema potrebi obavlja vanbolničku specijalističku službu, za bolesnike drugih zdravstvenih ustanova, na zahtjev tih ustanova, te daje specijalistička mišljenja i nalaze.

Prema Mreži javne zdravstvene službe u djelatnosti ortopedije bolnica s Hrvatskim zavodom za zdravstveno osiguranje ima ugovorenih 37 akutnih kreveta i 10 postelja dugotrajnog ortopedskog liječenja. U najvećem broju zbrinjava bolesnike Zadarske županije tako i one sa susjednog područja, posebno Šibensko-kninske, Ličko-senjske i Splitsko-dalmatinske županije (što bolnici daje značajke regionalne bolnice).

U djelatnosti fizikalne medicine i rehabilitacije bolnica s Hrvatskim zavodom za zdravstveno osiguranje ima ugovorenih 60 kreveta. Na odjelu se liječe bolesnici nakon ortopedskih zahvata, uključujući i ugradnju artroplastike kuka i koljena, artroskopskih operacija koljena i ramena, te drugih ortopedskih zahvata. Zbrinjavaju se nadalje bolesnici nakon koštanomišićnih ozljeda – prijeloma i luksacija bilo da su primarno obrađeni u ovoj ustanovi ili pak direktno premješteni s kirurškog odjela Opće bolnice Zadar, Šibenik.

Zbrinjavaju se i bolesnici oboljeli od neuroloških oboljenja; moždanog udara s posljedničnom hemiplegijom, bolesnici s Parkinsonovom bolešću, multiplom sklerozom i drugim neurološkim oboljenjima. Pacijenti se direktno premještaju s Neurološkog odjela Opće bolnice Zadar, Šibenik, ali i u kasnijem tretmanu održavanja dostignutog funkcionalnog stanja. Osim navedenog Ustanova ima 13 postelja za dugotrajno internističko liječenje. Ugovara se i dnevna bolnica ortopedska (7 postelja) i internistička (2 postelje). Specifičnost naše ustanove je mogućnost rehabilitacije nakon ortopedskih postupaka na istom mjestu po čemu smo jedinstveni u Hrvatskoj.

Ugovara se i dijagnostička i specijalističko – konzilijarna zdravstvena zaštita, kroz ambulante (ortopedsku, radiološku, fizijatrijsku, internističku, kardiološku, neurološku i ambulantu za bol).

U Bolnici je stalno zaposleno 210 radnika, te 26 radnika na određeno vrijeme.[[1]](#footnote-1) (*na dan 31.03.2024*)



Zakonske podloge kojom se ostvaruje osnovni program Bolnice i Zakonski okvir djelovanja su:

Zakon o obveznom zdravstvenom osiguranju, Zakon o dobrovoljnom zdravstvenom osiguranju, Zakon o zdravstvenoj zaštiti, Zakon o kvaliteti zdravstvene zaštite, Zakon o zdravstvenom osiguranju zaštite zdravlja na radu, Pravilnik o standardima i normativima prava na zdravstvenu zaštitu iz obveznog zdravstvenog osiguranja, Pravilnik o pravima, uvjetima i načinu ostvarivanja prava iz obveznog zdravstvenog osiguranja, Odluka o utvrđivanju popisa dijagnostičkih i terapijskih postupaka u zdravstvenim djelatnostima – vremenski i kadrovski normativi, Zakon o radu, Zakon o plaćama u javnim službama, Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za javne službe, Kolektivni ugovor za djelatnost zdravstva i zdravstvenog osiguranja, Zakon o zaštiti na radu, Zakon o mirovinskom osiguranju, Zakon o porezu na dohodak, Zakon o javnoj nabavi, Zakon o proračunu, Pravilnik o proračunskom računovodstvu i računskom planu, Pravilnik o financijskom izvještavanju u proračunskom računovodstvu i ostale uredbe i pod zakonski propisi.

Zakonom o proračunu (Narodne novine, br. 87/08, 136/12, 15/15, 144/22), Člankom 33. određeno je kako slijedi:

(1) Financijski plan proračunskog i izvanproračunskog korisnika sastoji se od plana za proračunsku godinu i projekcija za sljedeće dvije godine te sadrži opći i posebni dio i obrazloženje financijskog plana.

(2) Ministar financija pravilnikom iz članka 6. stavka 2. ovoga Zakona propisuje izgled i sadržaj financijskog plana proračunskog i izvanproračunskog korisnika.

Rebalans Financijskog plana Specijalne bolnice za ortopediju, Biograd na Moru za 2024. godinu je usklađen i razrađen po proračunskim klasifikacijama i izvorima financiranja, te je u iznosu od 17.201.527,96 eura. Rashodi poslovanja za planirano razdoblje prikazani su u priloženim tablicama i planirani u iznosu od 9.916.219,00 eura, dok su rashodi za nefinancijsku imovinu planirani u iznosu od 5.215.955,96 eura.



Obrazloženje općeg dijela rebalansa financijskog plana sadrži obrazloženje prihoda i rashoda, primitaka i izdataka te obrazloženje prenesenog i utvrđenog manjka na kraju poslovne godine.



U prvom kvartalu 2024. godine ustanova je poslovala sa manjkom od 602.667,08 eura. Planirano pokriće manjka u 2024 godini ostaje na razini plana u iznosu 2.069.353,00 eura.

|  |
| --- |
| **PRIHODI POSLOVANJA** |

**UKUPNI PRIHODI iznose 17.201.527,96 eura**



**PRIHODI POSLOVANJA PREMA IZVORIMA FINANCIRANJA**



* **63 – Pomoći iz inozemstva i od subjekata unutar općeg proračuna**

Planirani su ***u iznosu 4.146.182,72 eura***, a odnose se na Tekuće pomoći od HZMO-a, HZZ-a i HZZO-a, **izvor financiranja 57**., za refundaciju plaće pripravnika u iznosu 85% plaće, koji ostaje na razini planiranog ***u iznosu 57.976,00 eura***. Planiraju se prihodi sa ***izvora 52- izvanproračunski fondovi u iznosu 9.377,00 eura*** temeljem Ugovora između Fonda za zaštitu okoliša i energetsku učinkovitost i Specijalne bolnice za ortopediju broj: 01-467/3-2023, kojim se sufinancira nabavka uređaja za sprečavanje nastanka biootpada (otpada od hrane) u 40%-om iznosu uređaja. Planiraju se prihodi sa ***izvora 51-*** ***'Državni proračun – u iznosu 1.455.000,00 eura*** *od čega od strane Ministarstva zdravstva u iznosu 1.375.000,00 eura, za nabavku magnetne rezonance, te 80.000,00 eura u ukupnom maksimalnom iznosu troškova od strane* Ministarstva regionalnog razvoja i fondova EU, temeljem potpisanog Ugovora broj: 09-F-R-0167/24-13 dana 31.03.2024. godine za „*Ulaganje u infrastrukturu bolničkih zgrada“*, a odnosi se na radove promjene krova i vanjske stolarije bolničke kuhinje, promjena podova i stolarije na zgradi fizikalne terapije te radova na ulazu fizikalne terapije, adaptacija skladišnih prostora unutar bolničkih zgrada, skladišnih prostora kod prostora tehničke službe i zgrade kotlovnice. Radovi se odnose na adaptaciju postojećih trošnih bolničkih i nezdravstvenih prostorija. Sa izvora financiranja ***54- pomoći iz inozemstva (EU sredstva) planirani prihodi iznose 2.623.829,72 eura,*** temeljem potpisanog Ugovora o dodjeli bespovratnih sredstava u svrhu provedbe projekta *Poboljšanje kvalitete postojećih i uvođenje novih usluga u zdravstvenom turizmu* temeljem Javnog poziva Ministarstva turizma i sporta pod nazivom Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“, referentni broj: NPOO.C1.6.R1-I1.01-V3.004, u visini 3.326.735,96 eura (bespovratna sredstva koja se dodjeljuju iznose 2.623.829,72 eura, a iznos od 702.906,24 eura potrebno je financirati vlastitim sredstvima).

* **65- Prihodi po posebnim propisima u iznosu 1.201.976** **eura**

Osim prihoda od dopunskog osiguranja HZZO-a, tu su i prihodi od participacije za SKZZ usluge te bolničkog liječenja kao i prihod od osiguravajućih kuća s kojima Ustanova ima sklopljene ugovore. Povećanje u odnosu na plan iznose 178.592 eura.

* **66- prihodi ostvareni obavljanjem poslova na tržištu u iznosu 121.795 eura**

Povećanje prihoda iz ove kategorije: Prihodi od pruženih zdravstvenih usluga prema onima koji nemaju osiguranje, Prihodi od usluge najma prostora, Prihod od naplate dežurstava specijalizanata, Prihodi od naplate toplog obroka, Prihodi od nad standarda - pruženih zdravstvenih usluga, te prihod od donacija na temelju izvršenih vlastitih prihoda u prošloj godini. Donacije se povećavaju za 27.315 eura temeljem sklopljenih Ugovora sa donatorima za namjensko trošenje sredstava.

* **67- prihodi iz nadležnog proračuna za financiranje redovne djelatnosti proračunskih korisnika i od HZZO-a na temelju ugovorenih obveza**

Sredstva za decentralizirane funkcije prema rasporedu sredstava od strane osnivača s namjenom tekućeg i investicijskog održavanja i kapitalnih ulaganja. Ovi su prihodi sa izvora 45- Decentralizirana sredstva –Županija u iznosu 340.000 eura, te ostaju na istoj razini kao i u Planu za 2024. godinu. Prihod od HZZO-a na temelju ugovorenih obveza povećavaju se za 14% u odnosu na Plan*.* Upravno vijeće Zavoda donijelo je 2020. godine, a koja je još na snazi, Odluku o izmjeni Odluke o utvrđivanju maksimalnih iznosa sredstava za provođenje bolničke i specijalističko konzilijarne zdravstvene zaštite iz obveznog zdravstvenog osiguranja kojom se zbog novonastale epidemiološke situacije na području RH, utvrđuje da se osnovni iznos sredstava za zdravstvenu zaštitu utvrđen bolničkim zdravstvenim ustanovama u cijelosti isplaćuje unaprijed, a ne kao dotad u 90% iznosu. Upravno vijeće Hrvatskog zavoda za zdravstveno osiguranje dana 21. ožujka 2024. godine donijelo je odluku o izmjeni Odluke o utvrđivanju maksimalnih iznosa sredstava za provođenje bolničke i specijalističko konzilijarne zdravstvene zaštite iz obveznog zdravstvenog osiguranja temeljem koje su utvrđena slijedeća sredstva za razdoblje od 01. siječnja do 30. lipnja 2024. godine:

- od siječnja do ožujka 2024. godine limit iznosi 574.709,53 eura

- od travnja do lipnja 2024. godine limit iznosi 643.674,67 eura

Isto je u izravnoj korelaciji  s [Temeljnim kolektivnim ugovorom za zaposlenike u javnim službama](https://narodne-novine.nn.hr/clanci/sluzbeni/2024_03_29_458.html) (Nar. nov. br. 29/24) od 01.03.2024., odnosno [Uredbom o načinu primjene standardnih mjerila u postupku vrednovanja i klasifikacije radnih mjesta u državnoj službi i javnim službama](https://narodne-novine.nn.hr/clanci/sluzbeni/2024_02_22_351.html), kojom je uređen način primjene standardnih mjerila u postupku vrednovanja i klasifikacije radnih mjesta u državnoj službi i javnim službama, kao i ostalih uredbi koje su temeljem Zakona o plaćama u državnoj i javnim službama donesene.

Budući da je ustanova fakturirala bez obveze i prelazeći limit u 2022., te u 2023. godini realno je za očekivati veće izvršenje rada do kraja 2024. godine, a time i smanjenja obveze koja je nastala zbog manje ispostavljenih faktura u iznosu od 443.410,71 eura *iz 2014. godine*, obveze za *2017. godinu* u iznosu od 163.289,00 eura, obveze za *2018. godinu* u iznosu od 187.415,99 eura, za *2019. godinu* 180.373,86 eura, za *2020 godinu* 2.878.024,82 eura (1.585.710,66 eura za manje izvršeni rad, te dodatna sredstva dobivena za plaćanje lijekova i medicinskog potrošnog materijala u iznosu od *1.292.314,15 eura)* za *2021. godinu* 946.119,68 eura (za manje izvršeni rad u iznosu 184.851,40 eura te dodatna sredstva dobivena za plaćanje lijekova i medicinskog potrošnog materijala u iznosu od 761.268,28 eura). U 2022. godini ostvareno je veće izvršenje rada za 19.418,57 eura, a u 2023. godini -121.734,66 eura. Stoga su ukupne obveze prema Hrvatskom zavodu za zdravstveno osiguranje u razdoblju od 2014-2023. godine u iznosu od 4.657.480,83 eura, te koji je kao takav fiktivan manjak i moguće ga je otpisati načinom koji će kroz naredno vrijeme odrediti HZZO. Ukoliko se obveza odluči na neki od načina otplatiti,otpisati, tada obveza prelazi u prihod ustanove.

Prihod od HZZO-a su planirani rebalansom u 2024. godini u iznosu 10.648.168 eura od čega se 2.069.353 eura odnosi na planirane priljeve sredstava za pokriće manjkova iz prethodnih godina prema planu sukcesivnog pokrića manjka iz prethodnih razdoblja.

* **84- Primici od financijske imovine i zaduživanja iznose 699.156,24**

Temeljem potpisanog Ugovora o dodjeli bespovratnih sredstava u svrhu provedbe projekta Poboljšanje kvalitete postojećih i uvođenje novih usluga u zdravstvenom turizmu temeljem Javnog poziva Ministarstva turizma i sporta pod nazivom Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“, referentni broj: NPOO.C1.6.R1-I1.01-V3.004, u visini 3.322.985,96 eura bespovratna sredstva koja se dodjeljuju iznose 2.623.829,72 eura, a iznos od 699.156,24 eura potrebno je financirati vlastitim sredstvima, odnosno za isto se planira kreditno zadužiti.

|  |
| --- |
| **RASHODI POSLOVANJA** |

**UKUPNI RASHODI iznose 17.201.527,96 eura**



**RASHODI POSLOVANJA PREMA IZVORIMA FINANCIRANJA**



* ***31-RASHODI ZA ZAPOSLENE*** iznose 6.481.285,00 eura

Unutar ekonomske klasifikacije 31 – rashodi za zaposlene planirani su rashodi za bruto plaće, doprinose na plaće i ostali rashodi za zaposlene sukladno sklopljenom Temeljnom kolektivnom ugovoru za službenike i namještenike u javnim službama (»Narodne novine«, br. 29/24), od 1.3.2024. godine. Prava i obveze iz rada i po osnovu rada temeljem kolektivnog ugovora državni i javni zaposlenici ostvaruju od 1.3.2024. i ujedno je zaokruživanju procesa reforme sustava plaća u Republici Hrvatskoj nakon donošenja [Zakona o plaćama u državnoj službi i javnim službama](https://narodne-novine.nn.hr/clanci/sluzbeni/2023_12_155_2359.html) (Zakon o plaćama) i  [Uredbe o načinu primjene standardnih mjerila u postupku vrednovanja i klasifikacije radnih mjesta u državnoj službi i javnim službama](https://narodne-novine.nn.hr/clanci/sluzbeni/2024_02_22_351.html), kojom je uređen način primjene standardnih mjerila u postupku vrednovanja i klasifikacije radnih mjesta u državnoj službi i javnim službama, kao i ostalih uredbi koje su temeljem Zakona o plaćama u državnoj i javnim službama donesene. Osim u plaćama i dodacima na plaću, ugovorene su i neke novine koje se odnose na naknadu troškova i ostala materijalna prava zaposlenih. Osnovica za izračun plaće službenika i namještenika u javnim službama će iznositi 947,18 eura bruto. U Narodnim novinama broj 120/21 objavljena je Uredba o visini minimalne plaće za 2024. godinu koja je stupila na snagu 1. siječnja 2024. godine. Uredbu je donijela Vlada Republike Hrvatske, a na temelju članka 6. Zakona o minimalnoj plaći (NN, br. 118/18). Visina minimalne plaće za razdoblje od 1. siječnja do 31. prosinca 2024. godine utvrđuje se u bruto iznosu od 840 eura, što je uvećanje iznosa minimalne plaće za 2024. godinu u odnosu na 2023. godinu od 140 eura u bruto iznosu. Stoga se u odnosu na rebalans povećava stavka za 862.979,00 eura.

Na rast izdataka za plaću i kroz cijelu 2024. godinu utjecat će isplata po pravomoćnim presudama za prekovremeni rad, isplata temeljem sklopljenih nagodbi za prekovremeni rad, isplate po sklopljenim nagodbama za isplatu razlike povećanja osnovice za izračun plaća za 6%, u razdoblju od 12/2015 do 1/2017 godine, te isplate temeljem pravomoćne sudske presude za isplatu razlike povećanja osnovice za izračun plaća za 6%, u razdoblju od 12/2015 do 1/2017 godine.

* **32 –** **Materijalni rashodi povećavaju se za 19 % u odnosu na Plan 2024. godine**

Materijalni rashodi uključuju naknade troškova zaposlenima (321) - rashodi za naknade za prijevoz i odvojeni život, troškovi službenih putovanja i edukacije radnika koje nisu sponzorirane. Rashodi za materijal i energiju (322) je posebno velika stavka radi potrošnog medicinskog materijala od čega se najveći iznos odnosi na potrošni medicinski materijal. Također se na ovoj stavci rashodi za lijekove, uredski materijal, hranu, energiju i ostale materijale. Rashodi za usluge (323) se povećavaju za 51.990,00 eura u odnosu na Financijski plan 2024. godine, te se pokrivaju s izvorom 413 prihodi po posebnim propisima i decentraliziranim sredstvima u iznosu 66.361 eura. U najvećem dijelu odnose na usluge tekućeg i investicijskog održavanja, opskrbu vodom, komunalne usluge, ugovore o djelu, računalne usluge, pranje rublja i usluge čuvanja imovine. Ostali nespomenuti rashodi poslovanja (329) su naknade članovima upravnog vijeća, premije osiguranja, te razne pristojbe i naknade, te ostali nespomenuti rashodi poslovanja u kojima je bitno spomenuti da su troškovi komunalne naknade za uređenje voda porasli sa 2.564 eura u kvartalnom razdoblju na 11.091,87 eura još u 2023 godini.

* **34 – ostali financijski rashodi** smanjuju se za 17.908,00u odnosu na Plan u dijelu zateznih kamata iz poslovnih odnosa.
* **38 Ostali rashodi** ostaju na istoj razini u odnosu na donesen Financijski plan 2024. godine.
* **42 –**  Rashodi za nabavu proizvedene nefinancijske imovine iznose 1.949.500,60 eura, te se povećava za 1.750.862,60 eura u odnosu na Plan 2024. godine

Isto iz razloga što se u Planu za 2024. godinu planirala nabavka isključivo iz decentraliziranih sredstava, dok se u rebalansu za 2024. godini nabavlja i Magnetna rezonanca koju financira Ministarstvo zdravstva, također imamo nabavku opreme prema troškovniku za NPOO sklopljen 27.3.2024. godine i to NABAVA OPREME - opremanje Caffe bara, restorana i recepcije, opremanje soba, ugradnja saune i hidromasažne kade, nabava informacijsko komunikacijskog rješenja s izvora 54 i izvora 81.

* **45** – Rashodi za dodatna ulaganja na nefinancijskoj imovini u iznosu 3.266.455,36 eura te se povećava za 3.151.455,36 eura u odnosu na Plan 2024. godine

Isto iz razloga što se u Planu za 2024. godinu planirala nabavka isključivo iz decentraliziranih sredstava, dok se u rebalansu za 2024. godini uvrštavaju radovi ulaganja u bolničku infrastrukturu temeljem potpisanog Ugovora sa Ministarstvom regionalnog razvoja čije je financiranje do maksimalno 80.000,00 eura od strane izvora 51, te 40.000,00 eura s izvora 11. Također imamo nabavku obrtničko građevinskih radova prema troškovniku za NPOO sklopljen 27.3.2024. godine financiran iz izvora 54 i 81.

|  |
| --- |
| **OBRAZLOŽENJE PRENESENOG MANJKA I VIŠEGODIŠNJI PLAN URAVNOTEŽENJA** |



**Sukladno čl. 37 Zakona o proračunu** propisana je obvezna izrada ***Višegodišnjeg plana uravnoteženja*** za razdoblje za koje se proračun, odnosno financijski plan donosi.

Upravno vijeće je pod brojem oduke: 05-13/1/4-II/2023*od 30. listopada 2023 godine*, donijelo *Višegodišnji plan uravnoteženja* iz prethodnih razdoblja *u iznosu planiranog ostvarenja manjka od* ***6.557.582,00 eura***temeljem manjka koji je nastao u razdoblju od 2014.- 2022. godine, te predviđanja u 2023. godini u trenutku izrade trogodišnjeg plana.

S obzirom na završni račun i uključen višak iz 2023. godine izrađen je i usvojen Odlukom vijeća broj: 05-3/1/3/2024 od 28.2.2024. godine, Višegodišnji plan uravnoteženja u iznosu od ***5.781.435,63 eura***  te sadrži;

1. Analizu i ocjenu postojećeg financijskog stanja,
2. Prijedlog mjera za uklanjanje utvrđenih uzroka nastanka negativnog poslovanja, te mjere za stabilno održivo poslovanje
3. Akcijski plan provedbe mjera za uklanjanje utvrđenih uzroka nastanka negativnog poslovanja, te mjera za stabilno održivo poslovanje, te se raspoređuje na godine kako slijedi:

**2024 - pokriće manjka u iznosu 2.069.353,00 €**

**2025 - pokriće manjka u iznosu 2.121.086,00 €**

**2026 - pokriće manjka u iznosu 1.590.996,63 €**



Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

U nastavku je dana tablica po aktivnostima **A 2512-01, Aktivnost A 2512-02 i pregled kapitalnog ulaganja**



Aktivnost **A 2512-01** -**Administracija i upravljanje** planira se u iznosu 9.845.767 eura, a



Odnosi se na rashode redovnog poslovanja, materijalne rashode financijske i ostale rashode neophodne za rad Ustanove, dane prema izvorima financiranja. Povećanje na ovoj aktivnosti iznosi 1.379.104 eura u odnosu na Plan 2024. iz prethodno navedenih razloga.

Aktivnost **A 2512-02 - Investicijsko i tekuće održavanje** planira se u iznosu namijenjenih decentraliziranih sredstava za tekuće i investicijsko ulaganje.



Pregled kapitalnog ulaganja **Kapitalni projekt K2512-03 - investicijsko ulaganje**



|  |  |  |  |
| --- | --- | --- | --- |
| **K 2512-03;** | **INVESTICIJSKO ULAGANJE** |  |  |

|  |  |  |  |  |  |
| --- | --- | --- | --- | --- | --- |
| konto | **IZVOR 52** | **IZVOR 61** | **IZVOR 51** | **IZVOR 31** | **IZVOR 45** |
| **4221** |  |  |  | 1.995,00 | 16.000,00 |
| **4224** |  | 21.815,00 | 1.375.000,00 | 45.361,00 | 73.888,00 |
| **4227** | 9.377,00 |  |  | 14.067,00 |  |
| **4262** |  |  |  | 5.938,00 | 45.000,00 |
| **4511** |  |  |  | 26.119,00 | 138.750,00 |
|  | 9.377,00 | 21.815,00 | 1.375.000,00 | 93.480,00 | 273.638,00 |
| ukupno | **1.773.310,00 eura** | | | | |

U rebalansu se dolazi do preraspodjele decentraliziranih sredstava u usporedbi sa Planom u Investicijskom ulaganju, u konačnici se ulaže isti iznos u iznosu 273.638 eura. Sa izvora 61 – donacije ulaže se u rashode za nabavu proizvedene dugotrajne imovine, odnosno u Monitor s modulom za invazivni monitoring za odjel intenzivne njege u iznosu 15.315,00 eura prema sklopljenom ugovoru sa Tankerskom plovidbom d.d., te 6.500 eura donacije iz 2023. godine prema sklopljenim ugovorima za nabavku modularnog motora sa nastavkom za bušilicu za potrebe operacijske sale u iznosu 6.000 eura od strane Erste & Steiermarkische Bank d.d, te 500,00 eura od strane Pelagos net farma d.o.o. koji će se utrošiti u 2024. godini. Sa izvora 31- vlastita sredstva ulaže se u nabavku računalne i medicinske opreme, te dodatna ulaganja na nefinancijskoj imovini. Sa izvora 51- Ministarstvo zdravstva nabavlja se Magnetna rezonanca, a izvor 52- Izvanproračunski korisnici, Fond za zaštitu okoliša - participira u 40% om iznosu temeljem potpisanog Ugovora između Fonda za zaštitu okoliša i energetsku učinkovitost i Specijalne bolnice za ortopediju broj: 01-467/3-2023, za nabavku uređaja za sprečavanje nastanka biootpada (otpada od hrane).

**Pregled Kapitalni projekt K2514-11** -**Ulaganje u infrastrukturu bolničkih zgrada**



|  |  |
| --- | --- |
| **K 2514-11** | **Ulaganje u infrastrukturu bolničkih zgrada** |

|  |  |  |  |
| --- | --- | --- | --- |
| konto | **IZVOR 11** | **IZVOR 51** | ukupno |
| **4511** | 40.000,00 | 80.000,00 | **120.000,00** |

U ukupnom maksimalnom iznosu troškova u iznosu od 80.000,00 eura, od strane Ministarstva regionalnog razvoja i fondova EU, temeljem potpisanog Ugovora broj: 09-F-R-0167/24-13 dana 31.03.2024. godine za „Ulaganje u infrastrukturu bolničkih zgrada“, financiraju se radovi promjene krova i vanjske stolarije bolničke kuhinje, promjena podova i stolarije na zgradi fizikalne terapije te radova na ulazu fizikalne terapije, adaptacija skladišnih prostora unutar bolničkih zgrada, skladišnih prostora kod prostora tehničke službe i zgrade kotlovnice. Radovi se odnose na adaptaciju postojećih trošnih bolničkih i nezdravstvenih prostorija. Dok je 40.000,00 eura prenamijenjeno iz općih prihoda i primitaka zadarske županije sa izvora 11 u zatvaranje financijske konstrukcije istog projekta.

**Pregled Kapitalni projekt K 2514-12- Uvođenje novih usluga u zdravstvenom turizmu**





|  |  |  |  |  |
| --- | --- | --- | --- | --- |
| **K 2514-12** |  | **Uvođenje novih usluga u zdravstvenom turizmu** | | |
|  | | **IZVOR 54** | **IZVOR 81** | UKUPNO |
| 4224- NABAVA OPREME - opremanje soba, ugradnja saune i hidromasažne kade | | 214.144,61 | 53.536,15 | 267.680,76 |
| 4222- nabava informacijsko komunikacijskog rješenja | | 12.540,00 | 3.135,00 | 15.675,00 |
| 4227- NABAVA OPREME - opremanje Caffe bara, restorana i recepcije | | 46.163,07 | 11.540,77 | 57.703,84 |
| 4511- nabava građevinsko obrtničkih radova, nabava usluge stručnog nadzora, nabava usluge revizije projekta | | 2.347.710,04 | 633.876,32 | 2.981.586,36 |
| 3233- nabava usluge promidžbe i vidljivosti projekta | | 3.272,00 | 818,00 | 4.090,00 |
|  | | 2.623.829,72 | 702.906,24 | **3.326.735,96** |

U rebalans 2024. godine potrebno je otvoriti projekt: „**Uvođenje novih usluga u zdravstvenom turizmu“** za koji je potpisan Ugovor o dodjeli bespovratnih sredstava u svrhu provedbe projekta Poboljšanje kvalitete postojećih i uvođenje novih usluga u zdravstvenom turizmu temeljem Javnog poziva Ministarstva turizma i sporta pod nazivom Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti“, referentni broj: NPOO.C1.6.R1-I1.01-V3.004, u visini 3.326.735,96 eura (bespovratna sredstva koja se dodjeljuju iznose 2.623.829,72 eura, a iznos od 702.906,24 eura potrebno je financirati vlastitim sredstvima)

U odnosu na postojeće stanje provedbom projekta se **rekonstruira Zapadno krilo Bolnice** na način da će se dograditi dio zgrade u koji će se smjestiti lift za komunikaciju među etažama te dodatno stubište. Na ulazu u zgradu će biti postavljena rampa za pristupačnost invalida s podiznom platformom. Ovaj dio projekta će značajno unaprijediti poslovanje ovog dijela glavne bolničke zgrade. Urediti će se sve sobe koje će se opremiti s novim namještajem. Svaka od soba će biti tzv. „Inteligentna soba“. Uvođenje sustava inteligentnih soba predstavlja mjeru zelene tranzicije jer racionalizira potrošnju energenata. Dodatno će se uvesti informacijsko komunikacijsko rješenje koje će omogućiti komunikaciju svakog pacijenta s osobljem bolnice, pomoću koje će imati dodatan uvid u sve dnevne i tjedne aktivnosti. Sustav će služiti i za anketiranje pacijenata o potrebama te načinu stalnog unapređenja usluge. Bolnica će uz građevinske mjere provesti i kompletnu promjenu sustava grijanja. Postojeća kotlovnica na ekstra lako loživo ulje i zemni plin će se prestati koristiti (za ovaj dio zgrade) te će se uvesti sustav grijanja, hlađenja i ventilacije s rekuperacijom pomoću dizalica topline. Uvesti će se CNUS sustav upravljanja i automatizacije. Projektom će se instalirati foto naponska elektrana na krovu zgrade čime će se dodatno povećati udio energije korišten iz OIE-a. U prizemlju se nalazi 5 smještajnih jedinica na 1. katu osam smještajnih jedinica, a na 2. katu sedam smještajnih jedinica, odnosno ukupno 20 jedinica.

|  |
| --- |
| URBROJ: 01-268/1/2024 |
| Biograd na Moru 16.05.2024. godine |

RAVNATELJ Mate Kutleša dipl. iur.

1. kadrovska služba ustanove [↑](#footnote-ref-1)